REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunititetska pitanja

22 Broj:

25. septembar 2012. godine

B e o g r a d

Na osnovu člana 10. stav 3. Zakona o Visokom savetu sudstva (''Službeni glasnik RS'', br. 116/08, 101/10 i 88/11) i člana 65. stav 1. alineja prva Poslovnika Narodne skupštine ("Službeni glasnik RS", broj 20/12 – prečišćen tekst) Odbor za administrativno-budžetska i mandatno-imunititetska pitanja je, na sednici održanoj 25. septembra 2012. godine, doneo

O D L U K U

O IZMENI ODLUKE O VISINI NAKNADE ZA RAD

U VISOKOM SAVETU SUDSTVA

28 broj 120-2429/09 od 16. jula 2009. godine i 28 broj 120-1808/11 od 17. maja 2011. godine

Član 1

U Odluci o visini naknade za rad u Visokom savetu sudstva 28 broj 120-2429/09 od 16. jula 2009. godine i 28 broj 120-1808/11 od 17. maja 2011. godine, u članu 2. alineja treća menja se i glasi:

''- članovi Saveta iz reda advokata i profesora pravnog fakulteta u visini poslaničkog dodatka narodnog poslanika.''

Član 2

Ova odluka stupa na snagu osmog dana od dana donošenja.

PREDSEDNIK ODBORA

Zoran Babić

O b r a z l o ž e nj e

Pravni osnov za donošenje ove odluke sadržan je u članu 10. stav 3. Zakona o Visokom savetu sudstva koji propisuje da članovima Saveta po položaju i članovima Saveta iz reda advokata i profesora pravnog fakulteta pripada posebna naknada za rad u Savetu koju određuje nadležni odbor Narodne skupštine. Članovi Saveta po položaju, u skladu sa Zakonom, su predsednik Vrhovnog kasacionog suda koji je i predsednik Saveta, ministar nadležan za pravosuđe i predsednik Odbora za pravosuđe, državnu upravu i lokalnu samoupravu, kao nadležnog odbora u Narodnoj skupštini (član 5. Zakona.)

Sredstva za rad Saveta obezbeđuju se u budžetu Republike Srbije, kojima Savet samostalno raspolaže u skladu sa zakonom (član 3. Zakona).

Članom 65. stav 1. alineja prva Poslovnika utvrđeno je da Odbor za administrativno-budžetska i mandatno-imunititetska pitanja, donosi opšte akte kojima se uređuju pitanja statusnog i materijalnog položaja funkcionera koje bira Narodna skupština u kaldu sa zakonom.

Predloženom odlukom vraća se prvobitno rešenje iz osnovne Odluke koju je Odbor doneo na sednici održanoj 16. jula 2009. godine, koja je utvrđivala da izborni članovi Visokog saveta sudstva izabrani iz reda advokata i profesora pravnog fakulteta imaju pravo na masečnu naknadu za rad u Savetu u visini poslaničkog dodatka. Navedena naknada, u konkretnom slučaju, za mesec septembar 2012. godine iznosi 30.358,00 dinara.

REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunititetska pitanja

22 Broj:

25. septembar 2012. godine

B e o g r a d

Na osnovu člana 10. stav 3. Zakona o Državnom veću tužilaca (''Službeni glasnik RS'', br. 116/08, 101/10 i 88/11) i člana 65. stav 1. alineja prva Poslovnika Narodne skupštine ("Službeni glasnik RS", broj 20/12 – prečišćen tekst) Odbor za administrativno-budžetska i mandatno-imunititetska pitanja je, na sednici održanoj 25. septembra 2012. godine, doneo

O D L U K U

O IZMENI ODLUKE O VISINI NAKNADE ZA RAD U DRŽAVNOM VEĆU TUŽILACA 28 broj 120-2429/09 od 16. jula 2009. godine i 28 broj 120-1809/11 od 17. maja 2011. godine

Član 1

U Odluci o visini naknade za rad u Državnom veću tužilaca 28 broj 120-2429/09 od 16. jula 2009. godine i 28 broj 120-1809/11 od 17. maja 2011. godine, u članu 2. alineja četvrta menja se i glasi:

''- član Državnog veća iz reda advokata i profesora pravnog fakulteta u visini poslaničkog dodatka narodnog poslanika.''

Član 2

Ova odluka stupa na snagu osmog dana od dana donošenja.

PREDSEDNIK ODBORA

Zoran Babić

O b r a z l o ž e nj e

Pravni osnov za donošenje ove odluke sadržan je u članu 10. stav 3. Zakona o Državnom veću tužilaca koji propisuje da članovima Državnog veća po položaju, članovima Državnog veća javnim tužiocima i članovima Državnog veća iz reda advokata i profesora pravnog fakulteta pripada posebna naknada za rad u Veću koju određuje nadležni odbor Narodne skupštine. Članovi Državnog veća po položaju, u skladu sa Zakonom su Republički javni tužilac, ministar nadležan za pravosuđe i predsednik Odbora za pravosuđe, državnu upravu i lokalnu samoupravu, kao nadležnog odbora u Narodnoj skupštini (član 5. Zakona). Sredstva za rad Saveta obezbeđuju se u budžetu Republike Srbije, kojima Savet samostalno raspolaže u skladu sa zakonom (član 3. Zakona).

Članom 65. stav 1. alineja prva Poslovnika utvrđeno je da Odbor za administrativno-budžetska i mandatno-imunititetska pitanja, donosi opšte akte kojima se uređuju pitanja statusnog i materijalnog položaja funkcionera koje bira Narodna skupština u skladu sa zakonom.

Predloženom odlukom vraća se prvobitno rešenje iz osnovne Odluke koju je Odbor doneo na sednici održanoj 16. jula 2009. godine, koja je utvrđivala da izborni članovi Državnog veća tužilaca izabrani iz reda advokata i profesora pravnog fakulteta imaju pravo na masečnu naknadu za rad u Državnom veću u visini poslaničkog dodatka. Navedena naknada, u konkretnom slučaju, za mesec septembar 2012. godine iznosi 30.358,00 dinara.